## Zaključci o suradnji s Međunarodnim kaznenim sudom u Haagu

### NN 66/2001 (20.7.2001.), Zaključci o suradnji s Međunarodnim kaznenim sudom u Haagu

# HRVATSKI SABOR

if !supportEmptyParas endif

1082

– Polazeći od či­njenice da je samostalna demokratska država Hrvatska kao
izraz vo­lje i tež­nje hrvatskog naroda obra­njena i oslobođena u pravednom
obrambenom i oslobodite­ljskom Domovinskom ratu i to zahva­ljujući nesebičnoj i
požrtvovnoj hrabrosti i junaštvu hrvatskih branite­lja,

– potvrđujući da je na
Republiku Hrvatsku oružanu agresiju izvršila Srbija, Crna Gora i JNA s oružanom
pobunom dijela srpskog pučanstva na području samoproglašene »Srpske Krajine« u
Republici Hrvatskoj,

– ističući da su pobjedom u
Domovinskom ratu (1991.–1995.) hrvatski narod i građani potvrdili svoju odlučnost
i spremnost za uspostavu i očuva­nje Republike Hrvatske kao samostalne i
nezavisne suverene i demokratske države,

– uvažavajući či­njenicu da
su hrvatski branite­lji, pobjednici u le­gitimnim oslobodite­ljskim akcijama na
okupiranom hrvatskom području od Mi­ljevaca i »Maslenice« do »Bljeska« i
»Oluje«, postali ponos hrvatskog naroda i najsnažniji čimbenik ­nje­gova
dostojanstva i samosvijesti,

– polazeći od članka 20.
Ustava Republike Hrvatske i od vladavine prava kao jedne od najviših vrijednosti
ustavnog poretka Republike Hrvatske, te izražavajući uvjere­nje da svi počinite­lji
zločina moraju biti kaž­njeni,

– uvjereni da je zadatak Međunarodnoga
kaznenog suda utvrditi individualnu kriv­nju počinite­lja kaznenih djela ratnog
zločina,

– vjerujući da je iskrena
surad­nja s Međunarodnim kaznenim sudom od bitnog interesa za Republiku
Hrvatsku, koja se time potvrđuje kao odgovorni subjekt međunarodne zajednice,

– uvjereni da će se kroz međusobnu
surad­nju i utjecaj pobo­lj­šati odnosi sa Sudom, uspostaviti veće međusobno
razumijeva­nje,

– vjerujući da svi ratni zločini,
neovisno o nacionalnoj pripadnosti počinite­lja, trebaju biti procesuirani i
individualni počinite­lji kaž­njeni,

– držeći da je hrvatsko
pravosuđe u sta­nju samo procesuirati sve zločine, pa tako i one ratne,

– držeći da razultat rada Međunarodnoga
kaznenog suda ne smije biti izjednačava­nje kriv­nje i amnestira­nje agresora,

– poštujući tijek rasprave
pred ovim Domom, te uzimajući u obzir stavove većine ­nje­govih zastupnika, kao
i uzuzetni interes i osjećaj s kojim je hrvatska javnost pratila ovu raspravu,

Hrvatski sabor na sjednici 17. srp­nja 2001., donosi

## ZAKLJUČKE

### O SURADNJI S MEĐUNARODNIM KAZNENIM SUDOM U HAAGU

1. Hrvatski sabor odlučno
zahtijeva da se i u surad­nji s Međunarodnim kaznenim sudom u Den Haagu poštuju
sve odredbe Deklaracije o Domovinskom ratu, usvojene konsenzusom gotovo svih
zastupnika 13. listopada 2000.

Hrvatski sabor energično
odbacuje i osuđuje sve pokušaje obezvređiva­nja Domovinskog rata te odlučno
podržava stavove predsjednika Hrvatske vlade u kojima se odbacuju neprihvat­ljive
političke kvalifikacije i pokušaj revizije Domovinskog rata koje bi mogle značiti
čak i ­nje­govu kriminalizaciju.

2. Hrvatski sabor daje podršku
Vladi Republike Hrvatske u dos­ljednom provođe­nju ­njenih stajališta od 7.
prosinca 2000. o odnosima s Međunarodnim kaznenim sudom u Den Haagu.

Hrvatski sabor traži od Vlade
Republike Hrvatske u mogućim sudskim postupcima protiv hrvatskih građana da i
da­lje dos­ljedno brani teme­ljna stajališta iz saborskih i vladinih dokumenata
o surad­nji s Međunarodnim kaznenim sudom, te da posebno inzistira na
individualnoj odgovornosti i izravnoj zapovjednoj odgovornosti.

3. Hrvatski sabor osuđuje
politizaciju djelova­nja Tužite­ljstva Međunarodnoga kaznenog suda, te odbacuje
netočne kvalifikacije predstavnika Tužite­ljstva suda u svezi s
vojnoredarstvenim akcijama »Bljesak« i »Oluja«.

Hrvatski sabor zahtijeva od
Vlade Republike Hrvatske da koristi sva raspoloživa pravna sredstva u borbi za
istinu i pravdu te da zahtijeva da se istražuju konkretni zločini, a ne le­gitimne
operacije oružanih snaga Republike Hrvatske, koje su vođene u ci­lju oslobađa­nja
međunarodno priznatog teritorija Republike Hrvatske.

Hrvatski sabor poziva Vladu
Republike Hrvatske da nastavi surad­nju s Međunarodnim kaznenim sudom u Den
Haagu u okvirima Ustavnoga zakona o surad­nji Republike Hrvatske s Me­đu­narodnim
kaznenim sudom usvojenim 19. trav­nja 1996., u skladu s međunarodno preuzetim
obvezama i ovim Zak­ljučcima vodeći pri tome uvijek računa o zaštiti
nacionalnih interesa i dostojanstvu hrvatskih građana i hrvatske države.

4. Hrvatski sabor zahtijeva
od Vlade Republike Hrvatske da teme­ljito prouči sve prijedloge iznijete u
raspravi u Hrvatskom saboru o propustima Tužite­ljstva Međunarodnog kaznenog
suda te da pripremi pravnu argumentaciju u svezi s propustima Tužite­lj­stva
kao i o svim drugim spornim pita­njima o odnosu s Među­narodnim kaznenim sudom.

Sukladno tome zahtijevamo da
Vlada Republike Hrvatske raz­motri mogućnosti djelova­nja pred međunarodnim
institucijama u ci­lju zaštite nacionalnih interesa, te da upozna predstavnike
me­đunarodne zajednice s ovim Zak­ljučcima i zahtjevima da se mije­njaju
neprihvat­ljive ocjene i odnosi prema događajima u Domovinskom ratu u
Hrvatskoj.

5. Hrvatski sabor predlaže
Vladi Republike Hrvatske da razmotri mogućnost promjene Ustavnog zakona, vodeći
računa da to bude u skladu sa Statutom Međunarodnog kaznenog suda.

Klasa: 004-01/01-01/09
Zagreb, 17. srp­nja 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Ostalo, NN 66/2001-1082